
REFERAT DE APROBARE A PROIECTULUI DE HOTĂRÂRE

Sectiunea 1 
Titlul proiectului de hotărâre
Proiect de hotărâre privind aprobarea documentației tehnico-economice - faza SF,  a indicatorilor tehnico-economici  și a anexei privind descrierea sumară a investiției pentru obiectivul ”REALIZARE STAȚII DE ÎNCĂRCARE PENTRU VEHICULE ELECTRICE IN MUNICIPIUL TIMISOARA ETAPA II”
                                                                                   
Sectiunea a 2 - a 
Motivul emiterii proiectului de hotărâre
1. Descrierea situaţiei actuale. 
În prezent, infrastructura pentru încărcarea automobilelor electrice este deficitară la nivelul Municipiului Timișoara, deoarece există doar 16 staţii de încărcare realizate prin investiţii publice iar pentru stimularea tranziției către vehiculele nepoluante electrice și hibrid este necesară și asigurarea facilităților de încărcare a acestora prin stații amplasate pe domeniul public al Municipiului Timișoara.
Numărul acestor vehicule nepoluante va înregistra un trend ascendent în următorii ani, ca urmare a programelor naționale, prin acordarea unei subvenții prin programul guvernamental Rabla Plus, prin acordarea a două tipuri de ecotichete: unul de 45.000 de lei, pentru cumpărarea unei mașini pur electrice sau unul de 20.000 de lei, pentru  achiziționarea unui automobil hibrid, cu sursă de alimentare externă, care să genereze o cantitate de emisii de dioxid de carbon mai mică de 50 g/km.
Schimbări preconizate şi rezultate aşteptate. 
         Prin prezentul proiect, se urmăreste asigurarea pe teritoriul Municipiului Timișoara  de servicii pentru încărcarea mașinilor electrice, prin înființarea a 21 stații de încărcare vehicule electrice cu câte doua puncte de încărcare fiecare. Având în vedere  trendul crescător al mașinilor electrice înmatriculate la nivel local se impune implementarea unor proiecte care să descurajeze utilizarea mașinilor personale poluante și folosirea mijloacelor alternative de transport în detrimentul autovehiculelor cu impact negativ ridicat asupra mediului înconjurător.
Concluzii. 
Urmare a celor prezentate mai sus, considerăm oportună aprobarea documentației tehnico-economice - faza SF,  a indicatorilor tehnico-economici  și a anexei privind descrierea sumară a investiției pentru obiectivul ”REALIZARE STAȚII DE ÎNCĂRCARE PENTRU VEHICULE ELECTRICE IN MUNICIPIUL TIMISOARA ETAPA II”

